UDHËZIM
Nr. 7, datë 11.6.2015

PËR PËRCAKTIMIN E KRITEREVE DHE PROCEDURAVE TË PËRZGJEDHJES SË PUNONJËSVE TË FORCËS SË SIGURISË NË PORTET DETARE TË REPUBLIKËS SË SHQIPËRISË

Në mbështetje të nenit 102, pika 4 të Kushtetutës së Republikës së Shqipërisë, nenit 5 dhe nenit 7, pikat “ç” e “d”, të ligjit nr. 168, datë 31.10.2013, “Për sigurinë në anije dhe porte”, me qëllim rritjen e sigurisë në portet detare të Republikës së Shqipërisë dhe përmirësimin e vazhdueshëm të kritereve dhe standardeve të personelit të forcës së sigurisë në porte për kryerjen e detyrave me cilësi dhe profesionalizëm,
 
UDHËZOJ:

KREU I
TË PËRGJITHSHME

Neni 1
Politika e përzgjedhjes dhe organet kompetente

1. Çdo person i cili aplikon për t’u përzgjedhur në Forcën e Sigurisë së Porteve Detare të Republikës së Shqipërisë, do të trajtohet në mënyrë të drejtë dhe të barabartë mes të tjerëve mbi bazën e kritereve të përcaktuara për përmbushjen me cilësi të funksionit në Forcat e Sigurisë në Porte. 
2. Në zbatim të ligjit “Për sigurinë në porte dhe anije”, Autoriteti Shtetëror i Sigurisë Portuale, drejtori ekzekutiv i Autoriteti Portual Durrës dhe drejtorët e porteve janë të detyruar të zbatojnë rregullat që përmban ky udhëzim lidhur me përcaktimin e kritereve të kualifikimit, procedurat e përzgjedhjes, përgjegjësitë dhe detyrat e të gjithë personelit të Forcës së Sigurisë në Portet Detare.
3. Drejtuesi i Portit në bashkëpunim me Autoritetin Shtetëror të sigurisë janë përgjegjës për ngritjen, organizimin dhe funksionimin e FSP-së. Për zona të ndryshme të sigurisë ai mund t’ia delegojë këtë funksion një kompanie private. Në rast delegimi, drejtuesi i kompanisë i propozon drejtuesit të portit dhe Autoritetit Shtetëror të Sigurisë listën emërore të  punonjësve të sigurisë, sipas nenit 3, pika 5, nenit 4, pika 4 dhe nenit 5, pika 4, të cilët duhet të përmbushin kriteret e parashikuara nga ky udhëzim.
4. Autoriteti Shtetëror i Sigurisë Portuale pas propozimit nga drejtori ekzekutiv i Autoritetit Portual/ drejtorët e porteve detare të personave të përzgjedhur mbi bazën e procedurave dhe kritereve të këtij udhëzimi, bën miratimin e drejtorit/shefit të Forcës së Sigurisë së Autoritetit Portual/Portit Detar dhe oficerëve të sigurisë së Portit.
5. Pas përmbushjes së kritereve dhe zbatimit të procedurave të përmendura në këtë udhëzim, dhe pas miratimit nga Autoriteti Shtetëror i Sigurisë, drejtori ekzekutiv i Autoritetit Portual Durrës dhe drejtorët e porteve kanë të drejtë marrjen në punë të personave të përzgjedhur.

Neni 2
Kërkesat e përgjithshme për përzgjedhjen e forcës së sigurisë

Kërkesat e përgjithshme për përzgjedhjen e punonjësve të Forcës së Sigurisë, janë:
1. Mosha: Kandidatët duhet të kenë moshën mbi 18 vjeç;
2. Shtetësia: Kandidatët duhet të jenë shtetas shqiptarë e vërtetuar kjo me dokumentin e identitetit të lëshuar nga organet kompetente;
3. Arsimi: Kandidatët duhet të kenë arsimin përkatës të përmendur më poshtë sipas postit që kërkohet (arsim i lartë dhe i mesëm);
4. Dëshmia e drejtimit të mjetit: Çdo kandidat duhet të ketë dëshmi për drejtimin e automjetit të lëshuar nga autoritetet kompetente në Republikën e Shqipërisë;
5. Karakteri dhe cilësitë morale: Kandidati duhet të ketë karakteristikat dhe integritet moral në përputhje me legjislacionin e Republikës së Shqipërisë për këtë fushë. Kandidati, duhet:
- të mos ketë qenë i dënuar për vepra penale; 
- të mos jetë nën hetim për vepra penale; 
- të mos ketë histori për keqtrajtim ose abuzim të personave të tjerë, ose prirje për t’u përfshirë në akte të dhunshme, keqtrajtim të personit, ose ndonjë veprimtari tjetër imorale ose jo etike; 
[bookmark: _GoBack]- të mos jetë përjashtuar me masë nga funksionet që ka kryer më parë për veprime të jashtëligjshme.
Çdo kandidat do t’i nënshtrohet një kontrolli të imët të së kaluarës së tij, në veçanti, të lidhjeve të tij me krimin e organizuar.

Këto të dhëna vërtetohen nga dokumentacioni që shoqëron kërkesën e kandidatit dhe vërtetimi i të dhënave personale të lëshuar nga Policia e Shtetit në përgjigje të kërkesës së bërë nga Autoriteti Portual/Porti Detar.
6. Përdorimi i substancave të jashtëligjshme: Kandidatët nuk duhet të përdorin substanca të jashtëligjshme dhe duhet që në të kaluarën të mos kenë përdorur substanca narkotike, substanca ilegale dhe alkool me tepri.
7. Konflikti i interesit: kandidati nuk duhet të ketë konflikt interesi me funksionin që do të kryejë. 
8. Shikimi: Çdo kandidat duket të shohë normalisht me të dy sytë, mund të ketë shikim pak nën normalen por që mund të korrigjohet me anën e syzeve. Çdo kandidat duhet të jetë i aftë të dallojë ngjyrat. Kandidati duhet të mund të dallojë perspektivën dhe të ketë shikim periferik të mjaftueshëm për të drejtuar një mjet motorik dhe për të kryer detyra normale të sigurisë. 
9. Dëgjimi: Kandidati duhet të jetë i aftë të dëgjojë normalisht me të dy veshët dhe pa ndihmën e aparateve të dëgjimit.
10. Vizita mjekësore: Kandidati duhet t’i dorëzojë Sektorit të Personelit të Autoritetit Portual raportin mjekoligjor të marrë në institucionet shtetërore të specializuara për vizitat mjekësore. Ky dokument duhet të vërtetojë që kandidati gëzon shëndet të plotë dhe shikon e dëgjon normalisht. Pranohen vizitat e bëra jo më herët se tre muaj nga dita e nënshkrimit të aplikimit.

KREU II
KËRKESA TË VEÇANTA PËR PËRZGJEDHJEN E FORCAVE TË SIGURISË NË PORTIN E DURRËSIT

Neni 3
Kërkesa të veçanta për postin e drejtorit, oficerëve të Sigurisë së Porteve dhe Zonave të Sigurisë në portin e Durrësit

1. Kërkesat e veçanta për postin e drejtorit të Sigurisë së Portit Durrës 
a) Kandidatët që aplikojnë për postin e drejtorit të Forcave të Sigurisë së Portit Durrës, përveç dokumentacionit të parashikuar në aneksin 1 të këtij udhëzimi, duhet të dorëzojnë një CV të detajuar të shoqëruar me diplomat dhe certifikatat origjinale ose kopje të noterizuara të tyre. CV-ja duhet të specifikojë arsimin, trajnimet, eksperiencën dhe aftësitë e aplikantit për të menaxhuar dhe për të drejtuar një forcë të sigurisë portuale dhe të përfshijë përvojën, njohuritë dhe dijet në fushat e mëposhtme:
- menaxhim;
- udhëheqje;
- detari;
- siguri;
- etikë;
- legjislacionin për forcat e sigurisë;
- kodi ISPS i Organizatës Ndërkombëtare Detare.
b) Kriteret e veçanta që duhen mbajtur parasysh gjatë intervistës dhe testimit me shkrim për përzgjedhjen e kandidatit për postin e drejtorit të Forcave të Sigurisë së Portit Durrës, janë:
- Të ketë përfunduar arsimin e lartë, në fushën e navigacionit, Akademinë e Marinës, inxhinieri navale;
Në rast se nuk ka konkurrent nga profili i marinës, kandidati mund të pranohet dhe me profil të Akademisë së Policisë ose Akademisë Ushtarake;
- Të ketë eksperiencë në punë 5 vjet ose më shumë, si kapiten anije, oficer i sigurisë në anije, oficer sigurie në Forcat e Sigurisë në Port ose të paktën 7 vjet si oficer në forcat e policisë ose të ushtrisë. Të ketë aftësi të mira komunikuese, drejtuese dhe negociuese;
- Të veprojë në mënyrë etike;
- Të njohë procedurat që kërkohen për zbatimin me efektivitet të legjislacionit kombëtar dhe ndërkombëtar lidhur me rregullat e sigurisë në anije dhe porte. Të njohë rregullat e bashkëveprimit të forcës së sigurisë me anijen. Të njohë kuadrin ligjor në fushën e sigurisë detare, si: Kodin Detar të Republikës së Shqipërisë, ligjin për sigurinë në anije dhe porte dhe kuadrin ligjor ndërkombëtar në fushën e sigurisë, veçanërisht, Kodin e Sigurisë në anije dhe porte, i IMO-së (ISPS);
- Të njohë dhe të ketë njohuri për gjuhën angleze në të folur dhe shkruar.
2. Kërkesat e veçanta për postin e nëndrejtorit të Sigurisë së Portit Durrës.
a) Kandidatët që aplikojnë për postin e nëndrejtorit të Forcës të Sigurisë së Portit Durrës, përveç dokumentacionit të parashikuar në aneksin 1 të këtij udhëzimi, duhet të dorëzojnë një CV të detajuar të shoqëruar me diplomat dhe certifikatat origjinale ose kopje të noterizuara të tyre. CV-ja duhet të specifikojë arsimin, trajnimet, eksperiencën dhe aftësitë e aplikantit për të menaxhuar dhe për të drejtuar një forcë të sigurisë portuale dhe të përfshijë përvojën, njohuritë dhe dijet në fushat e mëposhtme:
- menaxhim;
- udhëheqje;
- detari;
- siguri;
- etikë;
- legjislacionin për Forcat e Sigurisë;
- kodi ISPS i Organizatës Ndërkombëtare Detare.
b) Kriteret e veçanta që duhen mbajtur parasysh gjatë intervistës dhe testimit me shkrim për përzgjedhjen e kandidatit për postin e nëndrejtorit të Forcave të Sigurisë së Portit Durrës, janë: 
- Të ketë përfunduar arsimin e lartë, në fushën e navigacionit, Akademinë e Marinës, inxhinieri navale. 
Në rast se nuk ka konkurrent nga profili i marinës, kandidati mund të pranohet dhe me profil të Akademisë së Policisë ose Akademisë Ushtarake;
- Të ketë eksperiencë në punë 5 vjet ose më shumë, të ketë pasur grada sa më të larta në sistemin e Policisë së Shtetit, Ushtrisë, Flotës Detare Ushtarake;
- Të ketë aftësi të mira komunikuese, drejtuese dhe negociuese;
- Të veprojë në mënyrë etike;
- Të njohë procedurat që kërkohen për zbatimin me efektivitet të legjislacionit kombëtar dhe ndërkombëtar lidhur me rregullat e sigurisë në porte dhe anije. Të njohë rregullat e bashkëveprimit të forcës së sigurisë me anijen. Të njohë kuadrin ligjor në fushën e detarisë, si: Kodin Detar të Republikës së Shqipërisë, ligjin për sigurinë në anije dhe porte dhe kuadrin ligjor ndërkombëtar në fushën e sigurisë, veçanërisht, Kodin e Sigurisë në anije dhe porte, i IMO-së (ISPS); 
- Të ketë njohuri mbi ligjin për emergjencat civile, mbrojtjen kundër zjarrit dhe procedurat për parandalimin dhe reagimin ndaj tyre;
- Të ketë njohuri për përgatitjen e efektivave të forcave të sigurisë në porte ose ato të policisë;
- Të njohë dhe të ketë certifikatë që dëshmon njohuri të mira për gjuhën angleze në të folur dhe shkruar.
3. Kërkesat e veçanta për postin e oficerit të Sigurisë së Portit Durrës

a) Kandidatët që aplikojnë për postin e oficerit të Sigurisë së Portit Durrës, përveç dokumentacionit të parashikuar në aneksin 1 të këtij udhëzimi, duhet të dorëzojnë një CV të detajuar të shoqëruar me diplomat dhe certifikatat origjinale ose kopje të noterizuara të tyre. CV-ja duhet të specifikojë arsimin, trajnimet, eksperiencën dhe aftësitë e aplikantit për të menaxhuar dhe për të drejtuar një forcë të sigurisë portuale dhe të përfshijë përvojën, njohuritë dhe dijet në fushat e mëposhtme:
- menaxhim;
- udhëheqje;
- detari;
- siguri;
- etikë;
- legjislacionin për Forcat e Sigurisë; 
- kodi ISPS i Organizatës Ndërkombëtare Detare.
b) Kriteret e veçanta që duhen mbajtur parasysh gjatë intervistës dhe testimit me shkrim për përzgjedhjen e kandidatit për postin e oficerit të Sigurisë së Portit Durrës, janë:
- Të ketë përfunduar arsimin e lartë, në fushën e navigacionit, Akademinë e Marinës, inxhinieri navale; 
Në rast se nuk ka konkurrent nga profili i marinës, kandidati mund të pranohet dhe me profil të Akademisë së Policisë ose të Akademisë Ushtarake;
- Të ketë eksperiencë në punë 5 vjet ose më shumë, të ketë punuar si kapiten anije, oficer i sigurisë në anije, oficer sigurie në Forcat e Sigurisë në Port, ose specialist në shoqëritë e Menaxhimit të Sigurt;
- Të ketë aftësi të mira komunikuese, drejtuese dhe negociuese;
- Të veprojë në mënyrë etike;
- Të njohë procedurat që kërkohen për zbatimin me efektivitet të legjislacionit kombëtar dhe ndërkombëtar lidhur me rregullat e sigurisë në porte dhe anije. Të njohë rregullat e bashkëveprimit të forcës së sigurisë me anijen. Të njohë kuadrin ligjor në fushën e detarisë, si: Kodin Detar të Republikës së Shqipërisë, ligjin për sigurinë në anije dhe porte dhe kuadrin ligjor ndërkombëtar në fushën e sigurisë, veçanërisht, Kodin e Sigurisë në anije dhe porte, i IMO-së (ISPS); 


- Të ketë njohuri mbi ligjin për emergjencat civile, mbrojtjen kundër zjarrit dhe procedurat për parandalimin dhe reagimin ndaj tyre;
- Të ketë njohuri për përgatitjen e vlerësimit të rrezikut dhe planet e sigurisë në anije dhe porte;
- Të njohë dhe të ketë certifikatë që dëshmon njohuri të mira për gjuhën angleze në të folur dhe shkruar.
4. Kërkesat e veçanta për postin e oficerit të Sigurisë së Zonave të Sigurisë të Portit Durrës
a) Kandidatët që aplikojnë për postin e oficerit të Sigurisë së Zonave të Sigurisë të Portit Durrës, përveç dokumentacionit të parashikuar në aneksin 1 të këtij udhëzimi, duhet të dorëzojnë një CV të detajuar të shoqëruar me diplomat dhe certifikatat origjinale ose kopje të noterizuara të tyre. CV-ja duhet të specifikojë arsimin, trajnimet, eksperiencën dhe aftësitë e aplikantit për të menaxhuar dhe për të drejtuar një forcë të sigurisë portuale dhe të përfshijë përvojën, njohuritë dhe dijet në fushat e mëposhtme:
- menaxhim;
- udhëheqje;
- detari;
- siguri;
- etikë;
- legjislacionin për Forcat e Sigurisë;
- kodi ISPS i Organizatës Ndërkombëtare Detare. 
b) Kriteret e veçanta që duhen mbajtur parasysh gjatë intervistës dhe testimit me shkrim për përzgjedhjen e kandidatit për postin e oficerit të Sigurisë së Zonave të Sigurisë së Portit Durrës, janë:
- Të ketë përfunduar arsimin e lartë, në fushën e navigacionit, Akademinë e Marinës, inxhinieri navale. 
Në rast se nuk ka konkurrent nga profili i marinës, kandidati mund të pranohet dhe me profil të Akademisë së Policisë ose Akademisë Ushtarake;
- Të ketë eksperiencë në punë 5 vjet ose më shumë, të ketë punuar si oficer i sigurisë në anije, oficer sigurie në Forcat e Sigurisë në Port ose specialist në shoqëritë e Menaxhimit të Sigurt ose të ketë eksperiencë pune në kapitaneritë e porteve shqiptare, Akademinë e Policisë ose Akademinë Ushtarake; 
- Të ketë aftësi të mira komunikuese, drejtuese dhe negociuese;
- Të veprojë në mënyrë etike;
- Të jetë trajnuar dhe certifikuar mbi sigurinë në anije dhe në port brenda ose jashtë vendit dhe të disponojë dokumente që e vërtetojnë këtë;
- Të njohë procedurat që kërkohen për zbatimin me efektivitet të legjislacionit kombëtar dhe ndërkombëtar lidhur me rregullat e sigurisë në porte dhe anije. Të njohë rregullat e bashkëveprimit të forcës së sigurisë me anijen. Të njohë kuadrin ligjor në fushën e detarisë, si: Kodin Detar të Republikës së Shqipërisë, ligjin për sigurinë në anije dhe porte dhe kuadrin ligjor ndërkombëtar në fushën e sigurisë, veçanërisht, Kodin e Sigurisë në anije dhe porte, i IMO-së (ISPS); 
- Të ketë njohuri mbi ligjin për emergjencat civile, mbrojtjen kundër zjarrit dhe procedurat për parandalimin dhe reagimin ndaj tyre;
- Të jetë i certifikuar për përgatitjen e vlerësimit të rrezikut dhe planet e sigurisë në anije dhe porte;
- Të njohë dhe të ketë njohuri të mira për gjuhën angleze në të folur dhe shkruar.
5. Kërkesa të veçanta për punonjësit e tjerë të forcave të sigurisë 
a) Kandidatët që aplikojnë për të ushtruar detyrën si efektiv i Forcës së Sigurisë të portit Durrës, përveç dokumentacionit të parashikuar në aneksin 1 të këtij udhëzimi, duhet të dorëzojnë një CV të detajuar, të shoqëruar me diplomat dhe certifikatat origjinale ose kopje të noterizuara të tyre, e cila duhet të specifikojë aftësitë e aplikantit për të realizuar detyrat e kërkuara nga ligji për sigurinë në anije dhe porte, ku të përfshijë eksperiencën e tij, në punë në porte ose anije të shoqëruar me diplomat dhe certifikatat origjinale ose kopje të noterizuara të tyre dhe të ketë njohuri e dije në fushat e mëposhtme, përveç kërkesave të përgjithshme të shprehura në nenin 2: 
- Të njohë veprimtarinë në Portin e Durrësit dhe anijet;
- Të veprojë në mënyrë etike;
- Të ketë aftësi komunikuese.




KREU III

KËRKESA TË VEÇANTA PËR PËRZGJEDHJEN E FORCAVE TË SIGURISË NË PORTIN E VLORËS

Neni 4
Kërkesa të veçanta për postin e drejtorit, oficerëve të Sigurisë së Porteve dhe Zonave të Sigurisë në portin e Vlorës

1. Kërkesat e veçanta për postin e drejtorit të Sigurisë së Portit Vlorë 
a) Kandidatët që aplikojnë për postin e drejtorit të Forcave të Sigurisë së Portit Vlorë, përveç dokumentacionit të parashikuar në aneksin 1 të këtij udhëzimi, duhet të dorëzojnë një CV të detajuar të shoqëruar me diplomat dhe certifikatat origjinale ose kopje të noterizuara të tyre. CV-ja duhet të specifikojë arsimin, trajnimet, eksperiencën dhe aftësitë e kandidatit për të menaxhuar dhe për të drejtuar një forcë të sigurisë portuale dhe të përfshijë përvojën, njohuritë dhe dijet në fushat e mëposhtme:
- menaxhim;
- udhëheqje;
- detari;
- siguri;
- etikë;
- legjislacionin për Forcat e Sigurisë; 
- kodi ISPS i Organizatës Ndërkombëtare Detare. 
b) Kriteret e veçanta që duhen mbajtur parasysh gjatë intervistës dhe testimit me shkrim për përzgjedhjen e kandidatit për postin e drejtorit të Forcave të Sigurisë së Portit Vlorë, janë:
- Të ketë përfunduar arsimin e lartë, në fushën e navigacionit, Akademinë e Marinës ose Akademinë e Policisë ose inxhinieri navale;
- Të ketë eksperiencë në punë 5 vjet ose më shumë, preferohet të ketë punuar si kapiten anije, oficer i sigurisë në anije, oficer Sigurie në Forcat e Sigurisë në Port. 
Në rast se nuk ka konkurrent nga profili i marinës, kandidati mund të pranohet dhe me profil të Akademisë së Policisë ose Akademisë Ushtarake.
- Të ketë aftësi të mira komunikuese, drejtuese dhe negociuese;
- Të veprojë në mënyrë etike;
- Të njohë procedurat që kërkohen për zbatimin me efektivitet të legjislacionit kombëtar dhe ndërkombëtar lidhur me rregullat e sigurisë në porte dhe anije. Të njohë rregullat e bashkëveprimit të forcës së sigurisë me anijen. Të njohë kuadrin ligjor në fushën e detarisë, si: Kodin Detar të Republikës së Shqipërisë, ligjin për sigurinë në anije dhe porte dhe kuadrin ligjor ndërkombëtar në fushën e sigurisë, veçanërisht, Kodin e Sigurisë në anije dhe porte, i IMO-së (ISPS);
- Të ketë njohuri mbi ligjin për emergjencat civile, mbrojtjen kundër zjarrit dhe procedurat për parandalimin dhe reagimin ndaj tyre;
- Të njohë dhe të ketë certifikatë që dëshmon njohuri të mira për gjuhën angleze në të folur dhe shkruar.
2. Kërkesat e veçanta për postin e nëndrejtorit dhe oficerit të Sigurisë së Portit Vlorë
a) Kandidatët që aplikojnë për postin e nëndrejtorit të Forcës të Sigurisë së Portit Vlorë, përveç dokumentacionit të parashikuar në aneksin 1 të këtij udhëzimi, duhet të dorëzojnë një CV të detajuar të shoqëruar me diplomat dhe certifikatat origjinale ose kopje të noterizuara të tyre. CV-ja duhet të specifikojë arsimin, trajnimet, eksperiencën dhe aftësitë e kandidatit për të menaxhuar dhe për të drejtuar një forcë të sigurisë portuale dhe të përfshijë përvojën, njohuritë dhe dijet në fushat e mëposhtme:
- menaxhim;
- udhëheqje;
- detari;
- siguri;
- etikë;
- legjislacionin për Forcat e Sigurisë; 
- kodi ISPS i Organizatës Ndërkombëtare Detare. 
b) Kriteret e veçanta që duhen mbajtur parasysh gjatë intervistës dhe testimit me shkrim të kandidatit për postin e nëndrejtorit dhe oficerit të Sigurisë së Portit Vlorë, janë:
- Të ketë përfunduar arsimin e lartë, preferohet në fushën e navigacionit, Akademinë e Marinës, inxhinieri navale. 
Në rast se nuk ka konkurrent nga profili i marinës, kandidati mund të pranohet dhe me profil të Akademisë së Policisë ose Akademisë Ushtarake.

- Të ketë eksperiencë në punë 5 vjet ose më shumë, preferohet të ketë punuar si kapiten anije, oficer i sigurisë në anije, oficer sigurie në Forcat e Sigurisë në Port ose specialist në shoqëritë e Menaxhimit të Sigurt;
- Të ketë aftësi të mira komunikuese, drejtuese dhe negociuese;
- Të veprojë në mënyrë etike;
- Të njohë procedurat që kërkohen për zbatimin me efektivitet të legjislacionit kombëtar dhe ndërkombëtar lidhur me rregullat e sigurisë në porte dhe anije. Të njohë rregullat e bashkëveprimit të forcës së sigurisë me anijen. Të njohë kuadrin ligjor në fushën e detarisë, si: Kodin Detar të Republikës së Shqipërisë, ligjin për sigurinë në anije dhe porte dhe kuadrin ligjor ndërkombëtar në fushën e sigurisë veçanërisht Kodin e Sigurisë në anije dhe porte, i IMO-së (ISPS); 
- Të ketë njohuri mbi ligjin për emergjencat civile, mbrojtjen kundër zjarrit dhe procedurat për parandalimin dhe reagimin ndaj tyre;
- Të ketë njohuri për përgatitjen e vlerësimit të rrezikut dhe planet e sigurisë në anije dhe porte;
- Të njohë dhe të ketë certifikatë që dëshmon njohuri të mira për gjuhën angleze në të folur dhe shkruar.
3. Kërkesat e veçanta për postin e oficerit të Sigurisë së Zonave të Sigurisë të Portit Vlorë
a) Kandidatët që aplikojnë për postin e oficerit të Sigurisë së Zonave të Sigurisë të Portit Vlorë, përveç dokumentacionit të parashikuar në aneksin 1 të këtij udhëzimi, duhet të dorëzojnë një CV të detajuar të shoqëruar me diplomat dhe certifikatat origjinale ose kopje të noterizuara të tyre. CV-ja duhet të specifikojë arsimin, trajnimet, eksperiencën dhe aftësitë e kandidatit për të menaxhuar dhe për të drejtuar një forcë të sigurisë portuale dhe të përfshijë përvojën, njohuritë dhe dijet në fushat e mëposhtme:
- menaxhim;
- udhëheqje;
- detari;
- siguri;
- etikë;
- legjislacionin për Forcat e Sigurisë; 
- kodi ISPS i Organizatës Ndërkombëtare Detare. 

b) Kriteret e veçanta që duhen mbajtur parasysh gjatë intervistës dhe testimit me shkrim për përzgjedhjen e kandidatit për postin e oficerit të sigurisë së Zonave të Sigurisë të Portit Vlorë, janë:
- Të ketë përfunduar arsimin e lartë, në fushën e navigacionit, Akademinë e Marinës, inxhinieri navale. 
Në rast se nuk ka konkurrent nga profili i marinës, kandidati mund të pranohet dhe me profil të Akademisë së Policisë ose Akademisë Ushtarake.
- Të ketë eksperiencë në punë 5 vjet ose më shumë, preferohet të ketë punuar si oficer i sigurisë në anije, oficer sigurie në Forcat e Sigurisë në Port, specialist në shoqëritë e Menaxhimit të Sigurisë, të ketë eksperiencë pune në kapitenerinë e portit ose të ketë eksperiencë pune të paktën 7 vjet si oficer në forcat e policisë ose të ushtrisë.
- Të ketë aftësi të mira komunikuese, drejtuese dhe negociuese;
- Të veprojë në mënyrë etike;
- Të njohë procedurat që kërkohen për zbatimin me efektivitet të legjislacionit kombëtar dhe ndërkombëtar lidhur me rregullat e sigurisë në porte dhe anije. Të njohë rregullat e bashkëveprimit të forcës së sigurisë me anijen. Të njohë kuadrin ligjor në fushën e detarisë, si: Kodin Detar të Republikës së Shqipërisë, ligjin për sigurinë në anije dhe porte dhe kuadrin ligjor ndërkombëtar në fushën e sigurisë, veçanërisht, Kodin e Sigurisë në anije dhe porte, i IMO-së (ISPS); 
- Të jetë trajnuar dhe certifikuar nga një SAS (RSO) mbi sigurinë në anije dhe në port;
- Të ketë njohuri mbi ligjin për emergjencat civile, mbrojtjen kundër zjarrit dhe procedurat për parandalimin dhe reagimin ndaj tyre;
- Të ketë njohuri për përgatitjen e vlerësimit dhe planet e sigurisë në anije dhe në porte;
- Të njohë dhe të ketë certifikatë që dëshmon njohuri të mira për gjuhën angleze në të folur dhe në të shkruar.
4. Kërkesa të veçanta për punonjësit e tjerë të forcave të sigurisë 
a) Kandidatët që aplikojnë për të ushtruar detyrën si efektiv i Forcave të Sigurisë të portit Vlorë, përveç dokumentacionit të parashikuar në aneksin 1 të këtij udhëzimi, duhet të dorëzojnë një CV të detajuar, të shoqëruar me diplomat dhe certifikatat origjinale ose kopje të noterizuara të tyre, e cila duhet të specifikojë aftësitë e aplikantit për të realizuar detyrat e kërkuara nga ligji për sigurinë në anije dhe porte ku të përfshijë eksperiencën e tij, në punë në porte ose anije dhe të ketë njohuritë e dijet në fushat e mëposhtme përveç kërkesave të përgjithshme të shprehura në nenin 2:
- Të ketë njohuri mbi veprimtaritë që kryhen në Portin e Vlorës dhe të jetë i trajnuar me detyrat specifike që kërkon ky shërbim;
- Të veprojë në mënyrë etike;
- Të ketë aftësi komunikuese.

KREU IV
KËRKESA TË VEÇANTA PËR PËRZGJEDHJEN E FORCAVE TË SIGURISË NË PORTIN E SHËNGJINIT DHE TË SARANDËS

Neni 5
Kërkesa të veçanta për postin e drejtorit, oficerëve të Sigurisë së Porteve dhe Zonave të Sigurisë në portin e Shëngjinit e të Sarandës

1. Kërkesat e veçanta për postin e drejtorit /shefit të Sigurisë së Portit Shëngjin e Sarandë 
a) Kandidatët që aplikojnë për postin e drejtorit/shefit të sigurisë së Portit Shëngjin ose Sarandë, përveç dokumentacionit të parashikuar në aneksin 1 të këtij udhëzimi, duhet të dorëzojnë një CV të detajuar të shoqëruar me diplomat dhe certifikatat origjinale ose kopje të noterizuara të tyre. CV-ja duhet të specifikojë arsimin, trajnimet, eksperiencën dhe aftësitë e kandidatit për të menaxhuar dhe për të drejtuar një forcë të sigurisë portuale dhe të përfshijë përvojën, njohuritë dhe dijet në fushat e mëposhtme:
- menaxhim;
- udhëheqje;
- detari;
- siguri;
- etikë;
- legjislacionin për Forcat e Sigurisë; 
- kodi ISPS i Organizatës Ndërkombëtare Detare. 
b) Kriteret e veçanta që duhen mbajtur parasysh gjatë intervistës dhe testimit me shkrim për përzgjedhjen e kandidatit për postin e drejtorit/shefit të Sigurisë së Portit Shëngjin ose Sarandë, janë:
- Të ketë përfunduar arsimin e lartë, preferohet Fakulteti i Navigacionit, Akademia e Marinës. 
Në rast se nuk ka konkurrent nga profili i marinës, kandidati mund të pranohet dhe me profil të Akademisë së Policisë ose të Akademisë Ushtarake;
- Të ketë eksperiencë në punë 5 vjet ose më shumë, preferohet të ketë punuar si kapiten anijeje, oficer i sigurisë në anije, oficer sigurie në Forcat e Sigurisë në Port ose të ketë eksperiencë pune të paktën 7 vjet si oficer në forcat e policisë ose të ushtrisë;
- Të ketë aftësi të mira komunikuese, drejtuese dhe negociuese; 
- Të veprojë në mënyrë etike;
- Të njohë procedurat që kërkohen për zbatimin me efektivitet të legjislacionit kombëtar dhe ndërkombëtar lidhur me rregullat e sigurisë në porte dhe anije. Të njohë rregullat e bashkëveprimit të forcës së sigurisë me anijen. Të njohë kuadrin ligjor në fushën e detarisë, si: Kodin Detar të Republikës së Shqipërisë, ligjin për sigurinë në anije dhe porte dhe kuadrin ligjor ndërkombëtar në fushën e sigurisë veçanërisht Kodin e Sigurisë në anije dhe porte, i IMO-së (ISPS);
- Të ketë njohuri mbi ligjin për emergjencat civile, mbrojtjen kundër zjarrit dhe procedurat për parandalimin dhe reagimin ndaj tyre;
- Të ketë njohuri të mira për gjuhën angleze në të folur dhe në të shkruar.
2. Kërkesat e veçanta për postin e Oficerit të Sigurisë së Portit Shëngjin e Sarandë  
a) Kandidatët që aplikojnë për postin e oficerit të sigurisë së Portit Shëngjin ose Sarandë, përveç dokumentacionit të parashikuar në aneksin 1 të këtij udhëzimi, duhet të dorëzojnë një CV të detajuar të shoqëruar me diplomat dhe certifikatat origjinale ose kopje të noterizuara të tyre. CV-ja duhet të specifikojë arsimin, trajnimet, eksperiencën dhe aftësitë e kandidatit për të menaxhuar dhe drejtuar një forcë të sigurisë portuale dhe të përfshijë përvojën, njohuritë dhe dijet në fushat e mëposhtme:
- menaxhim;
- udhëheqje;
- detari;
- siguri;
- etikë;
- legjislacionin për Forcat e Sigurisë;
- kodi ISPS i Organizatës Ndërkombëtare Detare.
b) Kriteret e veçanta që duhen mbajtur parasysh gjatë intervistës dhe testimit me shkrim për përzgjedhjen e kandidatit për postin e oficerit të sigurisë së Portit Shëngjin ose Sarandë, janë:
- Të ketë përfunduar arsimin e lartë, në fushën e navigacionit, Akademinë e Marinës, inxhinieri navale. 
Në rast se nuk ka konkurrent nga profili i marinës, kandidati mund të pranohet dhe me profil të Akademisë së Policisë ose Akademisë Ushtarake;
- Të ketë eksperiencë në punë 5 vjet ose më shumë, preferohet të ketë punuar si kapiten anijeje, oficer i sigurisë në anije, oficer sigurie në Forcat e Sigurisë në Port, ose specialist në shoqëritë e Menaxhimit të Sigurt ose të ketë eksperiencë pune të paktën 7 vjet si oficer në forcat e policisë apo të ushtrisë;
- Të ketë aftësi të mira komunikuese, drejtuese dhe negociuese;
- Të veprojë në mënyrë etike;
- Të njohë procedurat që kërkohen për zbatimin me efektivitet të legjislacionit kombëtar dhe ndërkombëtar lidhur me rregullat e sigurisë në porte dhe në anije. Të njohë rregullat e bashkëveprimit të forcës së sigurisë me anijen. Të njohë kuadrin ligjor në fushën e detarisë, si: Kodin Detar të Republikës së Shqipërisë, ligjin për sigurinë në anije dhe porte dhe kuadrin ligjor ndërkombëtar në fushën e sigurisë, veçanërisht Kodin e Sigurisë në anije dhe porte, i IMO-së (ISPS); 
- Të ketë njohuri mbi ligjin për emergjencat civile, mbrojtjen kundër zjarrit dhe procedurat për parandalimin dhe reagimin ndaj tyre;
- Të ketë njohuri për përgatitjen e vlerësimit të rrezikut dhe planet e sigurisë në anije dhe porte;
- Të ketë njohuri të mira për gjuhën angleze në të folur dhe në të shkruar (dëshmi gjuhe);
3. Kërkesat e veçanta për postin e oficerit të sigurisë së Zonave të Sigurisë të Portit Shëngjin e Sarandë dhe/ose shefave të turnit.
a) Kandidatët që aplikojnë për postin e oficerit të Sigurisë së Zonave të Sigurisë të Portit Shëngjin e Sarandë dhe/ose shefave të turnit, përveç dokumentacionit të parashikuar në aneksin 1 të këtij udhëzimi, duhet të dorëzojnë një CV të detajuar, të shoqëruar me diplomat dhe certifikatat origjinale ose kopje të noterizuara të tyre. CV-ja duhet të specifikojë arsimin, trajnimet, eksperiencën dhe aftësitë e kandidatit, për të menaxhuar dhe për të drejtuar një forcë të sigurisë portuale dhe të përfshijë përvojën, njohuritë dhe dijet në fushat e mëposhtme:
- menaxhim;
- udhëheqje;
- detari;
- siguri;
- etikë;
- legjislacionin për Forcat e Sigurisë; 
- kodi ISPS i Organizatës Ndërkombëtare Detare. 
b) Kriteret e veçanta që duhen mbajtur parasysh gjatë intervistës dhe testimit me shkrim për përzgjedhjen e kandidatit për postin e Oficerit të Sigurisë së Zonave të Sigurisë së Portit Shëngjin e Sarandë dhe/ose shefave të turnit, janë:
- Të ketë përfunduar arsimin e lartë, në fushën e navigacionit, Akademinë e Marinës, inxhinieri navale. 
Në rast se nuk ka konkurent nga profili i marinës, kandidati mund të pranohet dhe me profil të Akademisë së Policisë ose Akademisë Ushtarake.
- Të ketë eksperiencë në punë 5 vjet ose më shumë, preferohet të ketë punuar si oficer i Sigurisë në Anije, Oficer Sigurie në Forcat e Sigurisë në Port, ose specialist në shoqëritë e Menaxhimit të Sigurisë ose të ketë eksperiencë pune në Kapitenerinë e Portit ose të ketë eksperiencë pune të paktën 7 vjet si oficer në forcat e policisë apo të ushtrisë.
- Të ketë aftësi të mira komunikuese, drejtuese dhe negociuese;
- Të veprojë në mënyrë etike;
- Të njohë procedurat që kërkohen për zbatimin me efektivitet të legjislacionit kombëtar dhe ndërkombëtar, lidhur me rregullat e sigurisë në porte dhe anije. Të njohë rregullat e bashkëveprimit të forcës së sigurisë me anijen. Të njohë kuadrin ligjor në fushën e detarisë, si: Kodin Detar të Republikës së Shqipërisë, ligjin për sigurinë në anije dhe porte dhe kuadrin ligjor ndërkombëtar në fushën e sigurisë, veçanërisht Kodin e Sigurisë në anije dhe në porte, i IMO-së (ISPS); 
- Të jetë trajnuar dhe certifikuar mbi sigurinë në anije dhe në port; 
- Të ketë njohuri për përgatitjen e vlerësimit dhe planet e sigurisë në anije dhe porte;
- Të ketë njohuri të mira për gjuhën angleze në të folur dhe në të shkruar.
4. Kërkesa të veçanta për punonjësit e tjerë të forcave të sigurisë 
a) Kandidatët që aplikojnë për të ushtruar detyrën si efektiv i Forcave të Sigurisë të Portit Shëngjin ose Sarandë, përveç dokumentacionit të parashikuar në aneksin 1 të këtij udhëzimi, duhet të dorëzojnë një CV të detajuar, të shoqëruar me diplomat dhe certifikatat origjinale ose kopje të noterizuara të tyre, e cila duhet të specifikojë aftësitë e kandidatit për të realizuar detyrat e kërkuara nga ligji për sigurinë në anije dhe porte, ku të përfshijë eksperiencën e tij, në punë në porte ose anije dhe të ketë njohuritë e dijet në fushat e mëposhtme, përveç kërkesave të përgjithshme të shprehura në nenin 2:
- Të njohë veprimtarinë në portin ku do të emërohet dhe anijet dhe të jetë i trajnuar me detyrat specifike që  kërkon ky shërbim;
- Të veprojë në mënyrë etike;
- Të ketë aftësi komunikuese.

KREU V
METODA DHE PROCEDURAT E APLIKIMIT TESTIMIT DHE REKRUTIMIT

Neni 6
Metodat e mjetet e informimit për aplikim

Për të tërhequr kandidatë sa më kompetentë për Forcën e Sigurisë Portuale, mund të përdoren metodat e mjetet vizive dhe të shkruara, si më poshtë:
- Njoftime në radio dhe televizion mbi periudhën dhe mënyrën e aplikimit;
- Njoftime në shtyp;
- Broshurë për rekrutimin që shpjegon:
- Misionin dhe synimet e Forcës së Sigurisë Portuale;
- Veprimtarinë operacionale;
- Përfitimet;
- Detyrat dhe përgjegjësitë;
- Kushtet e punës;
- Mundësitë për ngritje në detyrë;
- Kualifikimin minimal të nevojshëm për t’u përzgjedhur;
- Procedurën e aplikimit;
- Procedurën e testimit.

Neni 7
Procedurat e aplikimit

1. Procedura e aplikimit duhet të përmbajë katër faza:
a) Dorëzimin e dokumentacionit të nevojshëm (formularin e vetëdeklarimit dhe CV-së së bashku me certifikatat). Ky dokumentacion vlerësohet nga Komisioni i Vlerësimit të Aplikimeve (KVA) dhe kandidati që i plotëson kriteret e parashikuar nga ky udhëzim kalon për në fazën e dytë;
b) Intervista e kandidatit. Kandidatët e përzgjedhur nga faza e parë i nënshtrohen një interviste. Gjatë intervistës, KVA-ja harton pyetjet për të verifikuar vërtetësinë e dokumentacionit të dorëzuar, si edhe përmbushjen e kritereve të veçanta të përcaktuar në këtë rregullore;
c) Testimi me shkrim. Kandidatët pas intervistës i nënshtrohen një testimi, i cili përmban pyetje alternative dhe do të përfshijë pyetje rreth legjislacionit kombëtar dhe ndërkombëtar në fushën e sigurisë sipas kritereve të veçanta të përcaktuara nga ky udhëzim.
d) Testimi fizik. Kandidatët që e kalojnë provimin me shkrim duhet të kalojnë dhe testin e aftësisë fizike, i cili provon aftësitë psikomotorike të kandidatit duke përfshirë shpejtësinë, shkathtësinë, rezistencën, forcën muskulore dhe koordinimin.
2. Institucionet e ngarkuara për sigurinë në porte duhet të deklarojnë që përpara 30 ditëve, në varësi të kërkesave për punësim, vendet vakante dhe në zbatim të këtij udhëzimi. Të gjitha aplikimet dhe dokumentet e nevojshme duhet të dorëzohen brenda datës së vendosur në njoftimin për aplikim para konkurrimit. 
Të gjitha kërkesat për vendet vakante si dhe dokumentacioni i kërkuar mbi bazën e kritereve të këtij udhëzimi shpallen nëpërmjet zyrës përkatëse me mjetet e nevojshme për të bërë të mundur një përhapje sa më të gjerë të informacionit dhe për të kryer një transparencë të plotë;
3. Procedurat e aplikimit për Forcat e Sigurisë në Porte fillojnë kur kandidati dorëzon formularin e aplikimit së bashku me dokumentet e tjera të nevojshme.

Neni 8
Plotësimi i dokumentacionit nga ana e aplikantëve

Për të filluar aplikimin, një kandidat duhet që të plotësojë me shkrim dore dhe të firmosë formularin e vetëdeklarimit të përcaktuar në aneksin 1 të këtij udhëzimi. Këtij formulari do t’i bashkëlidhet edhe dokumentacioni i parashikuar nga aneksi 1. Së bashku me dokumentet e mësipërme kandidati duhet të dorëzojë një CV me fotografi, në të cilën të përshkruhen në detaje arsimi, kualifikimet dhe eksperienca profesionale të shoqëruar me diplomat dhe certifikatat origjinale ose kopje të noterizuara të tyre. Pas plotësimit të dokumentacionit të nevojshëm, kandidati do t’i dorëzojë ato pranë zyrës së përcaktuar nga drejtuesi i portit ose personi që do t’i propozojë drejtuesit të portit në zbatim të nenit 1, pika 3.

Neni 9
Komisioni i vlerësimit të aplikimeve

Komisioni i vlerësimit të aplikimeve (KVA) përbëhet nga 5 anëtarë dhe emërohet nga drejtuesi i portit që shpall vendet vakante. Në parim ai duhet të ketë në përbërje:
1. Për përzgjedhjen e kandidatëve për postet e Drejtorit, zëvendësdrejtorit të Forcës së Sigurisë Portuale, si dhe oficerit të Sigurisë së Portit, Komisioni i Vlerësimit të Aplikimeve ka në përbërje:
- Drejtorin e Autoritetit Shtetëror të Sigurisë Portuale (kryetar);
- Drejtuesin e portit;
- Zëvendësdrejtorin ose drejtuesin që ka në varësi administratën;
- Përfaqësues nga Autoriteti Shtetëror i Sigurisë;
- Përgjegjësi i Burimeve Njerëzore të Autoritetit Portual/Portit Detar.
2. Për përzgjedhjen e kandidatëve për oficerë sigurie të zonave të sigurisë së porteve, si dhe personelit tjetër të forcave të Sigurisë në porte, komisioni do të përbëhet si më poshtë:
- Nga Autoriteti Shtetëror i Sigurisë Portuale (kryetar);
- Përfaqësuesin e Autoritetit Shtetëror të Sigurisë;
- Drejtori/përgjegjësi i drejtorisë/sektorit juridik i Autoritetit Portual/Portit Detar;
- Përgjegjësi i Sektorit të Burimeve Njerëzore të Autoritetit Portual/Portit Detar;
- Oficerin e sigurisë së Portit.
Detyrat e Komisionit të Vlerësimit të Aplikimeve, janë:
- Kontrollon dhe mbikëqyr procesin e përzgjedhjes dhe të testimit të kandidatëve;
- Të përzgjedhë kandidatët dhe t’i japë rekomandime drejtuesit të portit për pranimin e kandidatëve të përzgjedhur, të cilët vendosen në një listë sipas rezultateve.

Neni 10
Procedurat e eliminimit të menjëhershëm ose miratimi fillestar i aplikimeve

1. Gjatë procedurës së përzgjedhjes së kandidatëve, Komisioni i Vlerësimit të Aplikimeve bën eliminimin e menjëhershëm të kandidatit, kur konstatohet se:
a) aplikimi përmban të dhëna që vërtetojnë që kandidati nuk plotëson kushtet për punësim, të përcaktuara në këtë udhëzim;
b) aplikimi nuk është i plotë dhe mungon informacioni i nevojshëm;
c) aplikimi në mënyrë të dukshme përmban informacion të gabuar ose të pavërtetë;
d) aplikimi përmban dokumente ose të dhëna të falsifikuara. 
Pas përfundimit të procedurave të vlerësimit të aplikimeve, kandidatët që janë përzgjedhur vazhdojnë me procesin e intervistës me gojë. 
2. Komisioni i Vlerësimit të Aplikimeve lajmëron kandidatët e përzgjedhur nga verifikimi i dokumentacionit, duke i ftuar ata të marrin pjesë në një intervistë me gojë ose duke i njoftuar se nuk i kanë plotësuar kërkesat minimale për t’u përzgjedhur. Kandidatët që, pas intervistës, kalojnë në fazën tjetër, Komisioni i Vlerësimit të Aplikimeve i lajmëron që kanë kaluar në fazën tjetër dhe u përcaktojnë vendin, datën dhe orën e testimit me shkrim, sipas përcaktimeve të nenit 7 të këtij udhëzimi.
Neni 11
Intervista

Të gjithë kandidatët që kanë bërë kërkesë për të filluar punë në forcën e sigurisë së portit, pas plotësimit të dokumentacionit të nevojshëm i nënshtrohen intervistës. Qëllimi i intervistës është vlerësimi i kandidatit për të menduar, analizuar dhe komunikuar me gojë. Vlerësimi i aftësisë së kandidatit për t’u sjellë në mënyrën e duhur në stres minimal dhe vlerësimi i përshtatshmërisë së kandidatit për t’u bërë punonjës i Forcës së Sigurisë së Portit.
Procedura e intervistës do të vijojë si më poshtë:
a) kandidati del para komisionit të intervistës dhe u përgjigjet disa pyetjeve të strukturuara dhe pyetjeve vijuese të hartuara për të arritur synimet e intervistës. Pyetjet që i drejtohen kandidatit fokusohen kryesisht në aftësitë e kandidatit për të komunikuar qartë dhe për të shprehur ide dhe koncepte verbale dhe të analizojë situata të ndryshme;
b) Intervista bëhet në përputhje me udhëzimet e përcaktuara më parë dhe çdo kandidati i jepen pikë në saje të vlerësimit të bërë nga gjithë anëtarët e KVA-së. Kandidatët duhet të marrin të paktën 70% e pikëve të mundshme për të vazhduar procesin e testimit me shkrim;
c) Pas përfundimit të intervistave KVA-ja vendos të bëjë njoftimin e kandidatëve për rezultatin dhe kandidatëve që marrin pikët e nevojshëm u njoftohet data dhe ora e testimit me shkrim.
d) Nëse një kandidat nuk i merr pikët e nevojshme, ai nuk mund të intervistohet përsëri gjatë së njëjtës periudhe rekrutimi dhe përzgjedhjeje. 

Neni 12
Procedurat e testimit me shkrim

1. Të gjithë personat e përzgjedhur për të vazhduar me procedurat e mëtejshme i nënshtrohen testimit me shkrim. Qëllimi i testit është që të sigurojë që kandidati ka njohuritë e nevojshme ligjore dhe teknike për të kryer funksionin si punonjës i Forcës së Sigurisë Portuale, ka aftësi për të kuptuar dhe për të menaxhuar direktivat e dhëna me shkrim dhe është i përshtatshëm për ta kryer funksionin e tij. Çdo kandidati i kërkohet të lexojë, të kuptojë dhe të analizojë gjuhën letrare shqipe. Ata duhet të marrin të paktën 70% të pikëve për të kaluar në fazën tjetër.
2. Testimi bëhet në ambientet e portit ose në një vend tjetër, i përcaktuar nga drejtuesi i portit bashkë me Autoritetin Shtetëror të Sigurisë. Testi do të ketë këto kritere:

a) Për kandidatët parashikuar, nga neni 3, pikat 1-4, neni 4, pikat 1-3 dhe neni 5, pikat 1-3, raporti i pyetjeve në testim do të jetë: 40% rreth kuadrit ligjor mbi sigurinë detare; 20% për aktivitetet në port; 20% njohuri mbi komunikimin dhe hierarkinë në forcën e sigurisë; dhe 20% për etikën në punë;
b) Për kandidatët e tjerë raporti i pyetjeve në test do të jetë: 30% njohuri të përgjithshme. Këtu do të përfshihen pyetje të thjeshta nga matematika, pyetje që tregojnë aftësi në lexim edhe në të shkruar; 30% e pyetjeve do të jenë nga legjislacioni detar; 20% e pyetjeve do të jenë mbi aktivitetet detare; 10% për komunikimin dhe hierarkinë; dhe 10% për etikën.
3. Pas vlerësimit të testimit me shkrim, KVA-ja lajmëron kandidatët për rezultatet dhe u cakton kandidatëve fitues datën dhe vendin e testimit fizik. 

Neni 13
Testimi fizik

Kandidatët që kalojnë provimin me shkrim duhet të kalojnë testin fizik, i cili simulon disa aktivitete specifike që duhet të kryhen nga punonjësit e forcës së sigurisë gjatë punës së përditshme. Testimi fizik vlerësohet vetëm “kalon” ose “nuk kalon”.
Testi përmban katër ushtrime që masin nivelet minimale të qëndrueshmërisë, forcës, shkathtësisë dhe koordinimit. Afati kohor për përfundimin e të katër ushtrimeve është 120 sekonda për meshkujt dhe 150 sekonda për femrat. Radha e ushtrimeve të testit fizik është si më poshtë:
a) Ushtrimi 1 – shtytje
- Në këtë ushtrim kandidatët duhet të shtyjnë një automjet patrulle për një distancë prej 4.5 metrash në sipërfaqe të shtruar dhe të sheshtë, ndërkohë që makina është në gjendje të lirë.
b) Ushtrimi 2 – kapërcimi
- Në këtë ushtrim kandidati duhet të kapërcejë një mur apo pengesë në lartësinë 1.5 m të lartë.
c) Ushtrimi 3 – ekuilibri
- Kandidati duhet të vrapojë në një distancë prej 22 metrash dhe pastaj duke kaluar për 4.5 metra mbi një tra 16 cm të gjerë në lartësi 30 cm nga toka dhe në fund të traut konkurrenti duhet të hidhet në tokë nga 30 cm lartësi. 
d) Ushtrimi 4 – tërheqje peshash
- Kandidati duhet të vrapojë 22 metra dhe pastaj të ngrejë ose të tërheqë një objekt me peshe rreth 56 kilogramë për meshkuj/40 kilogramë për femra në një distancë prej 4.5 metrash. Pesha lëshohet te vija e finishit.

Neni 14
Krijimi i listës me kandidatët fitues

a) Kandidatët që kalojnë edhe testimin fizik marrin një vlerësim përfundimtar. Vlerësimi përfundimtar llogaritet duke mbledhur pikët e marra gjatë intervistës dhe testimit me shkrim.
b) Pas llogaritjes së rezultatit përfundimtar, kandidatët vendosen në listën e personave të përshtatshëm dhe radhiten sipas pikëve të marra. 
c) Lista përfundimtare i dërgohet drejtuesit të Portit dhe Autoritetit Shtetëror të Sigurisë i cili miraton përfundimisht emrat fitues.






Neni 15
Dispozita të tjera

 Të gjitha aktet e tjera nënligjore që përcaktojnë kriteret e përzgjedhjes së Forcës së Sigurisë të Portit shfuqizohen.
Ngarkohen drejtuesit e porteve detare që brenda 3 (tre) muajve nga hyrja në fuqi e këtij udhëzimi, të marrin masat e nevojshme që forca e tyre e sigurisë t’i plotësojë kriteret e përcaktuara nga ky udhëzim.
Ngarkohet Autoriteti Shtetëror i Sigurisë Portuale për kontrollin dhe monitorimin e zbatimit të këtij udhëzimi dhe raportimin në ministri çdo muaj dhjetor.
Neni 16
Hyrja në fuqi

Ky udhëzim hyn në fuqi menjëherë.

MINISTRI I TRANSPORTIT DHE INFRASTRUKTURËS
Edmond Haxhinasto

ANEKSI 1
VETËDEKLARIM

Për punësim në Forcën e Sigurisë së Portit______________

Drejtuar: ……………………………………………. sot, në datën .___.___. 20__ 

PJESA E PARË

Unë i nënshkruari ………………................, i biri/bija ..................... dhe i ..........................(emër, mbiemër) i datëlindjes ..........................., lindur në .............................. dhe banues në (adresa e plotë) ..............……………......................................... Adresën e selisë ................................................………............, qarku ................................. tel ……................... mobil (cel.) ……........…, e-mail ............................................ Dokumenti identifikues; pasaportë nr. .......................... kartë identiteti nr. ......................... Arsimi i kryer ....................................................... dokumenti nr........................................, datë.................................., institucioni arsimor ................................. ..................................... 

KËRKOJ:
Të punësohem në .................................................................... me detyrë .........................................................









PJESA E DYTË
1. Përmbledhje e veprimtarisë jetësore:
- Profesioni:..................................................................................................................................................
Keni marrëdhënie pune aktualisht?...............
Nëse po, institucioni, ndërmarrja apo firma.....................................................................................................
- Arsimi: 
Kam përfunduar arsimin e ________________ në vitin _______ për _______________________ 
- Gjendja penale dhe gjyqësore:
a) Deklaroj me vullnetin tim të lirë se jam:  (i/e padënuar. i/e dënuar) _______________
b) Deklaroj me vullnetin tim të lirë se: 
- Ndjekje penale nga organi i prokurorisë;___________(Po/Jo) vërtetim nga prokuroria
- Ndjekje penale nga sistemi gjyqësor; ___________(Po/Jo) vërtetim nga gjykata
Konflikte:
a) A keni ju dhe familja juaj konflikt me persona të tjerë? ______________
b) A jeni ju dhe familja juaj të përfshirë në fenomenin e hakmarrjes apo të gjakmarrjes?  _______
Nëse po, jepni komente e sqarime .............................................................................................................. 
Gjendja shëndetësore
a) A keni varësi nga alkooli? ________
b) Jeni përdorues droge apo i substancave të tjera dehëse? _____________
c) Në përbërjen tuaj familjare keni persona të sëmurë nga ana e shëndetit mendor? __________
(Raport mjekoligjor të detajuar) 
Situata ekonomike-financiare:
A keni ndonjë detyrim financiar ndaj zyrës së përmbarimit apo ndonjë institucioni tjetër shtetëror?_________
Nëse po, shëno institucionin..................................................................................................................
Legjislacioni:
Deklaroj me përgjegjësinë time që:
a) njoh kuadrin ligjor dhe nënligjor në fushën që kërkoj të ushtroj aktivitetin;
b) do të zbatoj të gjitha detyrimet që rrjedhin nga legjislacioni në fuqi.
 
PJESA E TRETË

Deklaroj nën përgjegjësinë time të plotë se të gjitha të dhënat e mësipërme janë të vërteta dhe në përputhje me legjislacionin në fuqi.
1. Pjesë e autodeklarimit tim janë edhe të gjitha dokumentet e tjera teknike, sipas udhëzimit të ministrit të Transportit dhe Infrastrukturës, “Për përcaktimin e kritereve dhe procedurave të përzgjedhjes së punonjësve të Forcës së Sigurisë në Portet Detare të Republikës së Shqipërisë”.
2. Jam në dijeni, se kur punonjësi i shërbimit largohet nga kjo veprimtari, duhet të njoftojë 30 ditë përpara institucionin.

DEKLARUESI                                                                          MARRËSI I AUTODEKLARIMIT
____________ 					 														________________
Emër, mbiemër, firmë																Emër, mbiemër, firmë 

Shënim.
 1. Deklarimi i rremë shkakton përgjegjësi dhe sjell ndëshkim ligjor kur vërtetohen se dokumentet janë të falsifikuara.
2. Deklarimi i rremë sjell pasojë kur të dhënat janë në kundërshtim me aktet ligjore e nënligjore në fuqi, passjell përjashtimin tuaj nga çdo procedurë e mëtejshme, për të cilat keni aplikuar në këtë autodeklarim.
Rregulli për plotësimin e formularit
Formulari të plotësohet duke përdorur një mjet shkrimi që nuk fshihet dhe për opsionet e vendosura me përzgjedhje në formular të realizohet duke bërë shenjë të dukshme mbi hapësirën përkatëse. 

AUTORIZIM

Unë i nënshkruari ........................................., i biri/e bija ......................... dhe i ......................... deklaroj se të dhënat e paraqitura në këtë formular janë të vërteta dhe autorizoj kontrollin e vërtetësisë së tyre nga strukturat përkatëse të Portit Detar.
_____________________________                                          ___________________________Nënshkrimi i deklaruesit                                             					                     Data e nënshkrimit
Shënim. Trajtimi i të dhënave personale në vijim të përdorimit të këtij autorizimi do të bëhet vetëm në përputhje me ligjin “Për mbrojtjen e të dhënave personale”.
Shënim. Dokumentacioni që i bashkëlidhet këtij formulari është:
1. Fotokopje e kartës së identitetit; 
2. Një certifikatë personale;
3. Një certifikatë familjare;
4. 3 (tri) copë fotografi;
5. Dëshmi penaliteti;
6. Vërtetim nga Gjykata;
7. Vërtetim nga Prokuroria;
8. Vërtetim nga Përmbarimi;
9. Raport mjekoligjor sipas specialiteteve

image1.wmf

